ДЕЯНИЯ, 13-16 ГЛАВИ

*Павел и Варнава*

*Павел и Сила*

5. ОБЩИ УСИЛИЯ

Деяния, 13 глава

1. От наученото за Павел и Варнава обяснете защо Светият Дух ги избра да работят в екип?

*Поискаха цар* (Деяния 13:21). „Извършвайки това, Павловите слушатели - евреи - бяха отхвърлили Бога (Щаре 8:7). По-късно апостолът ще им каже, че техните съотечественици също са отхвърлили Исус като Месия (Деяния 13:23-28). Очакването на Месия като цар, когото евреите от дните на Павел напраз­но очакват, ги подтикна да извършат грях, подобен на този на предците им" (Адвентен библейски комен­тар, т. 6, с. 287).

2. Павел и Варнава изглежда се различаваха по характер, но и двамата бяха много ценни при разп­ространението на благовестието. Нека някой от вашата група слуша, докато другите описват по какво той прилича на Павел или на Варнава. Кажете колко ценен е този човек за разпространението на благо­вестието. Нека всеки посетител да вземе участие.

3. Представете си, че сте езичник и слушате речта на Павел (стиховете 16-41). Какво от казаното от Павел се отнася за вас или би ви впечатлило, ако бяхте евреин?

4. Какво направи толкова ефективни изговорените от Павел и Варнава думи? фактите? Логиката? Емоционалният заряд? Според вас, как равинското обучение на Павел му помогна?

*Набожните високопоставени жени* (Деяния 13:50). „Юдаизмът е бил особено привлекателен за езич-ничките от средните и висшите класи на обществото. Тези жени имали достатъчно богатство, образова­ние и свободно време, за да почувстват, че традиционната религия и социални взаимоотношения са не­пълноценни. Съобразно различните си темпераменти, неудовлетворените жени се събирали или около юдаизма, или около другите източни култове. За една жена е било по-лесно да стане еврейка, отколкото за мъж да стане евреин, тъй като жените не е трябвало да се обрязват" (Деяния, Променящи живота уроци, с. 119, 120).

Историята от Деяния 14:8-20 показва склонността на човешкото естество да поставя всеки герой на пиедестал или да го приема за изкупителна жертва. Как тази тенденция се проявява и в нашето общество днес? Как християните са изкушавани в тази област?

Деяния, 15-та глава

6. Как църковната организация съдейства за увеличаването на църковното членство?

7. Как Павел се отнася към решението на църковния събор в Ерусалим? Каква поука можем да си вземем от това?

8. Защо Светият Дух не разрешаваше всички спорове в ранната църква?

Деяния, 16-та глава

9. Защо Павел обряза Тимотей? Какво можем да научим от примера на Тимотей? Как се чувствате, когато трябва да направите нещо за другите, но нямате желание?

10. Насърчава ли ни примерът на Павел (Деяния 16:18) да се съпротивляваме на злите духове? Бил ли сте някога в пряка или непряка съпротива с нечиста сила? Ако е така, укрепила ли се е след това вярата ви?

11. Какво мислите за реакцията на Павел и Сила, когато несправедливо били хвърлени в затвора? А за реакцията им, когато били освободени?

12. Как да правим разлика между това, кога да страдаме с радост и кога да изискваме справедли­вост?

Следващата история се намира в Деяния, 17-20 глави.