9. Заключителна част

Има ли доказателство, че Светият Дух действа в живота ви?

„С това завършва библейската история на първата църква. Ако Лука е писал още, то тези писания не са запазени. За годините след освобождаването на Павел, за втория му престой в затвора и за смъртта му намираме загатвания само в т. нар. „пасторски послания" - 1Тимотей, 2 Тимотей, Тит и в ранното христи­янско предание" (Адвентен библейски коментар, т. 6, с. 646).

„По време на последния съдебен процес [на Павел] Нерон бе така силно впечатлен от влиянието на Павловите думи, че отложи решението по делото, като нито освободи, нито осъди обвиняемия Божи служител. Но злобата на императора срещу апостола скоро се възвърна. Озверен от неспособността си да възпре разпространяването на християнската религия дори в собствения си дом, той реши като намери удобен повод да го предаде на смърт. Не след дълго Нерон произнесе присъдата - мъченическа смърт. Но понеже римски гражданин не можеше да бъде подложен на мъчения, апостолът бе осъден на обезглавя­ване.

Павел бе отведен тайно до мястото на екзекуцията. На малко зрители бе позволено да присъстват, защото гонителите му, обезпокоени от разпространяването на влиянието му, се страхуваха, че при глед­ката на Неговата смърт християнството ще спечели нови вярващи. Но дори закоравелите войници, които го придружаваха, слушаха думите му и с удивление го виждаха бодър и дори радостен пред лицето на смъртта. Неговият дух на прощение към убийците и непоклатимото му доверие в Христос до последния миг послужи на свидетелите на мъченичеството като благоухание от живот към живот. Мнозина от тях приеха Спасителя, за Когото проповядваше Павел, и не след дълго смело запечатаха вярата си със своята кръв" (Е. Вайт, „Деяния на апостолите", с. 231, бълг. изд., 1992 г.).

КАК СВЕТИЯТ ДУХ ПОМАГА ЗА ИЗРАСТВАНЕТО НА ЦЪРКВАТА?

ПРИНЦИПИ ЗА ЦЪРКОВНО ИЗРАСТВАНЕ ОТ КНИГАТА ДЕЯНИЯ НА АПОСТОЛИТЕ

Този урок е преговор на книгата Деяния от гледна точка на църковното израстване. Помислете: Какво правеше първата църква, че така бързо нарасна?

Тъй като книгата Деяния на апостолите всъщност може да бъде озаглавена и Деяния на Светия Дух, можем да си зададем въпроса и по друг начин: Кои от начините, чрез които Светият Дух помогна за израстването на ранната църква, са актуални и днес?

Този урок изброява няколко основни принципа, помагащи ни да отговорим на въпросите.

**1. Светият Дух бе инициаторът на проповядването и приемането на евангелието (Деяния, 2-ра глава).** В деня на Петдесетница Той въздействаше както на говорителя, така и на слушателя!

*Резултатът:* Към църквата се прибавиха три хиляди новоповярвали (вж. Деяния 2:41).

**2. Духовният живот на църковните членове** се състоеше от (вж. Деяния 2:42):

а) Поучаване на апостолите - благата вест за Исус.

б) Общение - срещаха се в големи и малки групи.

в) Разчупване на хляба - духовни и социални срещи.

г) Молитва - същата връзка с небето, като тази на Исус. *Резултатът:* Господ всеки ден прибавяше към тях много от хора.

**3. Доброволното споделяне на собствеността (вж. Деяния 4:32, 5:11).** Това не беше църковна поли­тика или правило. По-скоро доброволен отклик на благовестието. Но неискреността беше изобличавана и наказвана от Бога.

*Резултатът:* Сред тях нямаше нуждаещи се (вж. Деяния 4:34).

**4. Ръководството бе споделено и възлагано (вж. Деяния 6:2).** Апостолите се бяха посветили на служенето на Словото и на молитвата. Други бяха ръкоположени „да прислужват на трапези". Те също се включваха в дискусиите и в мисионерските дейности. Стефан беше първият мъченик.

*Резултатът:* Божието слово се разпространило, броят на учениците непрестанно нараствал и много еврейски свещеници се подчинявали на вярата (вж. Деяния 6:2).

**5. Църковната организация (вж. Деяния 16:4).** Вместо да упражнява диктаторска сила, Павел из­ползваше метода на възлагане на отговорности, за да създаде църковна политика. Решението на Еруса-лимския събор се предавало на всички църкви.

*Резултатът:* Църквите били укрепени във вярата и членовете им ежедневно се увеличавали.

**6. Божията сила над злото (вж. Деяния 19:14).** Въпреки срещите с демони, побоите или затворите, апостолите напредвали. Те знаели, че Божият план не може да се провали.

*Резултатът:* „Така силно растеше и преодоляваше Господното учение" (Деяния 19:20).

**7. Отдаване внимание на видението (вж. Деяния 26:19).** Павел не беше непокорен на видението, дадено му от Исус. Всъщност, той каза, че бил „заставен от Духа" независимо от това какво ще се случи (вж. Деяния 20:22).

*Резултатът:* Божият план напредвал в своето изпълнение. На практика Павел „отворил очите" на цар Агрипа за благовестието (вж. Деяния 26:28) и по-късно му бе дадена свобода да проповядва благата вест. (вж. Деяния 28:31).